b'\n_START_ARTICLE_\nJuros kantonas\n_START_SECTION_\nGeografija\n_START_PARAGRAPH_\nJuros kantonas \xc4\xafsik\xc5\xabr\xc4\x99s \xc5\xa1iaur\xc4\x97s vakarin\xc4\x97je \xc5\xa0veicarijos dalyje, prie Pranc\xc5\xabzijos sienos. Per kanton\xc4\x85 driekiasi Juros kalnai pietuose bei \xc5\xa1iaur\xc4\x97je Juros plok\xc5\xa1\xc4\x8diakalnis, kuris yra kalvotas.\n_START_SECTION_\nIstorija\n_START_PARAGRAPH_\nBurgundijos karalius 999 m. dabartines Juros \xc5\xbeemes atidav\xc4\x97 Bazelio vyskupui. Daugiau nei 800 met\xc5\xb3 Jura buvo suvereni teritorija \xc5\xa0ventosios Romos imperijos sud\xc4\x97tyje. Po Vestfalijos taikos sutarties 1648 m. Jura tur\xc4\x97jo itin glaud\xc5\xbeius ry\xc5\xa1ius su \xc5\xa0veicarija, o po Vienos kongreso 1815 metais Jura buvo priskirta \xc5\xa0veicarijos konfederacijos Berno kantonui. Berno kantone vyravo vokie\xc4\x8di\xc5\xb3 kalba ir protestantizmas, o Juroje - pranc\xc5\xabz\xc5\xb3 kalba ir katalikyb\xc4\x97, tod\xc4\x97l Juros gyventojai reikalavo savo kantono. _NEWLINE_Po Antrojo pasaulinio karo Juros separatistai kovojo u\xc5\xbe atsiskyrim\xc4\x85 nuo Berno kantono. Po ilgos ir i\xc5\xa1 dalies karin\xc4\x97s kovos, kurios dalis buvo jaunimo organizacijos Les B\xc3\xa9liers sukelti padegimai, 1977 m. buvo priimta konstitucija. 1978 m. atskyrim\xc4\x85 patvirtino referendumas. Taigi 1979 metais Jura tapo 26-uoju \xc5\xa0veicarijos kantonu. Jura \xc5\xa1ven\xc4\x8dia savo nepriklausomyb\xc4\x99 nuo Berno kantono bir\xc5\xbeelio 23 d. Pietin\xc4\x97 pranc\xc5\xabzi\xc5\xa1kai kalbanti, bet protestanti\xc5\xa1ka Juros dalis liko Berno kantono sud\xc4\x97tyje. \xc5\xa0i sritis vadinama Berno Jura. Turistiniuose leidiniuose Jura vadinama bendra Juros kantono ir Berno Juros teritorija._NEWLINE_. _NEWLINE_2017 m. bir\xc5\xbeelio 17 d. Moutier miestas balsavo u\xc5\xbe Berno kantono palikim\xc4\x85 ir prisijungim\xc4\x85 prie Juros kantono. 2017 m. rugs\xc4\x97jo 17 d. Belprahon ir Sorvilier savivaldyb\xc4\x97s balsavo u\xc5\xbe pasilikim\xc4\x85 Berno kantone. Moutier balsavimas buvo pripa\xc5\xbeintas negaliojan\xc4\x8diu.'